Etter at kirken stod ferdig i 1902 var personellkapellan fra Østre Aker kirke, Johannes Blaauw kallskapellan på Grorud. Gaten ved kirken har fått navn etter den første kapellanen. Han hadde boplikt i området og flyttet inn i huset Heimdal. Grunnet sykdom måtte Blaauw avslutte sitt virke på Grorud i 1922. Axel Bugge ble utnevnt til kallskapellan i 1923 og ble den første som flyttet inn i det som nå ble presteboligen på Grorud, hovedhuset på Nedre Grorud gård. I 1935 tok Hans Finstad over kallet. Finstad ble arrestert i januar 1943 og satt som fange på Grini ut krigen til mai 1945. Familien hans måtte flytte ut av prestegården i august 1943 da tyskerne rekvirerte gården til kontor. Natt til nyttårsdag 1945 brant hovedbygget til grunnen.